If You

„If You“ je singel juhokórejskej chlapčenskej skupiny Big Bang. Vydaný bol digitálne 1. júla 2015 vydavateľstvom YG Entertainment ako piaty singel zo Série MADE a ako prvý z D.

Príprava
26. júna vyšiel prvý teaser s názvom skladby a dátumom vydania albumu D. Hodinu pred vydaním boli Big Bang v živom vysielaní Naver Starcast.

Bolo oznámené, že na rozdiel od ostatných nebude k tejto piesni žiaden videoklip. Zástupca YG Entertainment pre Star News povedal: „Dôvodom, prečo k skladbe nebude žiaden videoklip, je to, že „If You“ je od debutu skupiny v roku 2006 najsmutnejšou piesňou. Je to skladba, ktorá sa vás citovo dotkne. Videoklip nebol natočený preto, aby ste sa mohli sústrediť len na hudbu a text.“

„If You“ je prvou piesňou, v ktorej spievajú všetci členovia, keďže T.O.P a G-Dragon zvyčajne repujú.

Vydanie
Skladba bola vydaná 1. júla 2015. V prvom týždni sa „If You“ umiestnila na prvom mieste týždenného digitálneho rebríčka Gaon s počtom 308 120 predaných kópií. Na konci júla pieseň obsadila 1. miesto v mesačnom rebríčku Gaon s predajnosťou 627 808 digitálnych kópií. V Billboardovom rebríčku Svetové digitálne piesne sa skladba umiestnila na druhom mieste.

Kritika
Billboard sa vyjadril, že „If You“ je „za posledné roky jednou zo skladieb skupiny, ktoré vedia okamžite ohúriť“. Osen nazval „If You“ „najsmutnejšou skladbou v histórii skupiny“. G-Dragon si vyslúžil pochvalu za svoje texty: „G-Dragon ukázal svoje impozantné textárske schopnosti, ktoré pripomínajú komplexnosť skladieb „Lies“ a „Haru Haru“.“

Tablo zo skupiny Epik High nazval „If You“ „úchvatnou“. Jang Hjon-sok označil „If You“ za najsmutnejšiu skladbu, akú kedy Big Bang vydali.

Pozície v rebríčkoch
 Rebríček Vrcholovápozícia Týždenný rebríček Gaon (Južná Kórea)  1 Mesačný rebríček Gaon (Južná Kórea)  1 Billboardový rebríček Svetové digitálne piesne (Spojené štáty)  2 Billboardový rebríček Japan Hot 100 (Spojené štáty)  29 Ročný rebríček Gaon (Južná Kórea)  27

 Predaje 
KrajinaPredaje Južná Kórea 1 123 611 

 História vydania 
 Krajina Dátum Jazyk Formát Vydavateľstvo Južná Kórea 1. júl 2015 Kórejčina digitálne sťahovanie YG Entertainment, KT Music Celosvetovo Japonsko 8. júl 2015 YG Entertainment, YGEX 3. február 2016 Japončina YGEX, Avex Trax

Referencie

 Zdroj 

Kategória:Piesne skupiny Big Bang
Kategória:Single skupiny Big Bang
Kategória:Single z 2015
Kategória:Piesne z 2015